Pascuala Corona

**Teresa Castelló Yturbide** (Mexiko Hiria, 1917ko martxoaren 21a – *ibidem*, 2015eko urtarrilaren 20a), ***Pascuala Corona*** izengoitiaz ezagunagoa, mexikar ipuin-kontalari, idazle, ikertzaile, kultur sustatzaile, ilustratzaile eta ipuin herrikoien biltzailea izan zen.

## Bizitza 
Pascuala Corona ezizena hartu zuen bere zaintzailearen omenez, bera baitzen umetan istorioak kontatzen zizkiona; izen horrekin sinatu zituen bere haurrentzako liburuak. 1945ean eman zuen argitara bere lehen liburua, *Cuentos mexicanos para niños* izenekoa.

*La Leyenda de la china poblana* eta *Mi abuela Romualda* ipuinak Mexikoko eskola guztietako liburutegietako parte izateko aukeratuak izan dira.

1950eko hamarkadaren amaieran, La Esmeralda margolaritza, eskultura eta grabatuko eskola nazionalean sartu zen, bere margolaritza-teknika hobetzeko eta bere liburuetarako ilustrazioak modu profesionalagoan sortzeko gai izateko asmoz. Ilustrazioak *Girasola* izengoitiarekin sinatu zituen.

Mexikoko indigenen kultura herrikoiari ere eskaini zion bere burua, eskulangintzari eta jantziei buruzko hainbat ikerketa ere egin zituen, Mexikoko arte herrikoian espezialista bihurtuz. Ikertzaile gisa, artisau taldeekin lan egin zuen, eta ehungintzaren eta artisauen testuinguru osoaren azterketan espezializatu zen. 30 liburu baino gehiago idatzi zituen, Mexikoko arteari eta ohiturei buruzko artikulu ugariz gain; hizlaria, ikertzaileen aholkularia eta gizarte-langilea ere izan zen. 

1988an Pro-Seda elkartea sortu zuen Oaxacako San Mateo Peñascoko emakume misteka talde batekin masusta-laborantza eta zeta-harren hazkuntza sustatzeko.

## Lanak 

;Haurrentzako ipuinak
* *Cuentos mexicanos para niños* (1945)
* *Cuentos de rancho* (1951)
* *Fiestas* (1958)
* *Tres colorantes prehispánicos* (1985)
* *Cuentos de Pascuala* (1986)
* *El niño dulcero* (1987)
* *Sangalote* (1987)
* *El pozo de los ratones y otros cuentos al calor del fogón* (1992)
* *Señor Don Gato* (1992)
* *La fasterita* (1996)
* *El morralito de ocelote* (1998)
* *Baulito de cuentos contados por Pascuala Corona* (2003)
* *Leyenda de la china poblana* (2005)
* *Mi abuela Romualda* (2006)
* *Isidro Labrador, quita el agua y pon el sol* (2007)
* *Quetzalcóatl y la hormiga maicera* (2009)
;Mexikoko kulturaren ikerketak
* *Traje Indígena en México* (bi liburukitan, 1960)
* *Traje indígena en México* (Carlota Mapelli Mozzirekin batera, 1965)
* *Biombos mexicanos* (1970)
* *El rebozo* (1971)
* *Presencia de la comida prehispánica* (1986)
* *El rebozo y el sarape* (Virginia Armella de Asperekin batera, 1987)
* *Colorantes naturales de México* (Ignacio eta Armella Borja Martínezekin batera, 1988)
* *Historia de México a través de la indumentaria* (Armella eta Ignacio Borja Martínezekin batera, 1988)
* *La tejedora de vida* (Carlota Mapelli Mozzirekin batera, 1989)
* *Historia y arte de la seda en México: siglos XVI-XX* (Teresa de Maria y Camposekin batera, 1990)
* *El rebozo durante el virreinato* (1997)
* *La chaquira* (1998)
* *Libro de cocina del hermano fray Gerónimo de San Pelayo: México, siglo XVIII* (Elsa Cecilia Frost, Cristina Barros eta Marco Buenrostrorekin batera, 2000)
* *Una geografía del rebozo* (2008)

## Erreferentziak 
## Kanpo estekak